Bakonycsernye Nagyközség Önkormányzat Képviselő-testületének

4/2019. (III.20.) önkormányzati rendelete

a Tehetséges Csernyeiek támogatására

Bakonycsernye Nagyközség Önkormányzat Képviselő-testülete a Magyarország Alaptörvényének 32. cikk (2) bekezdésében kapott felhatalmazás alapján, Magyarország Alaptörvényének 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

1.§ Bakonycsernye Nagyközség Önkormányzat Képviselő-testülete a "Tehetséges Csernyeiek Támogatása" elnevezésű programot indítja el, melynek keretében támogatásban részesíti azt a személyt, aki

a. legalább 3 éve bakonycsernyei állandó lakcímmel rendelkezik és életvitelszerűen Bakonycsernyén él és

b. korosztályában kimagasló hazai vagy nemzetközi

b.a kulturális,

b.b művészeti,

b.c műszaki,

b.d tudományos vagy

b.e sportsikereket ért el.

2.§ A képviselő-testület évente az 1.§-ban meghatározott tevékenységet művelő 10 személy vagy csapat részére 20.000 Ft/fő/csapat összegben nyújt vissza nem térítendő támogatást.

3.§ A támogatás versenyeken, mesterkurzusokon, kiállításokon, bemutatókon való részvételre, nevezési díjra, útiköltségre, anyagköltségre, eszközbeszerzésre, sport- és hangszervásárlásra vagy bérlésre használható fel.

Eljárási szabályok

4.§ (1) A támogatásra minden év április 1-től április 30-ig van lehetőség pályázatot benyújtani a rendelet 1. mellékletében szereplő pályázati adatlapon.

(2) A pályázathoz csatolni kell a pályázó:

- lakcímet igazoló hatósági igazolvány másolatát,

- támogatási cél megjelölését,

- a megvalósítás várható kezdetét és befejezését,

- szakmai bemutatót, eredmények, igazolások másolatát,

- szakmai ajánlást az adott tárgykörben,

- kiskorú esetén a törvényes képviselő hozzájáruló nyilatkozatát.

(3) Amennyiben a pályázó csapat, úgy annak minden tagjának meg kell felelnie az 1.§ a. pontjában meghatározottaknak.

(4)[[1]](#footnote-2) A képviselő-testület a pályázatokat az adott év május 30-ig bírálja el. Az elbírálását követően támogatási szerződést köt a nyertes pályázóval, amely tartalmazza a támogatás teljes összegét és az elszámolás módját.

(5) A támogatásban részesített személy/csapat a támogatás felhasználásáról a tárgyév december 31-ig elszámol.

(6) Amennyiben a támogatott a támogatási szerződésben foglaltakat nem, vagy csak részben teljesíti, úgy a támogatás teljes összegét vissza kell fizetnie.

5.§ Ezen rendelet 2019. április 1. napján lép hatályba.

Turi Balázs Fidrich Tamásné

polgármester jegyző

A rendeletet a mai napon kihirdettem.

Bakonycsernye, 2019. március 20. Fidrich Tamásné

jegyző

Egységes szerkezetbe foglalva 2019. május 10. Fidrich Tamásné

jegyző

1. Módosította a 9/2019. (V.10.) önkormányzati rendelet. Hatályos 2019. május 13-tól. [↑](#footnote-ref-2)